O‘zbekiston tashqi ishlar vazirining Afg‘onistonga bo‘lajak amaliy tashrifi to‘g‘risida ma’lumot berildi. Foto: Sergey Pyatakov 2021 yilning 23 fevral kuni O‘zbekiston tashqi ishlar vaziri Abdulaziz Komilov Afg‘onistonga amaliy tashrif bilan boradi. Tashqi ishlar vazirligi xabariga ko‘ra, bo‘lajak uchrashuvlar va muzokaralar chog‘ida O‘zbekiston-Afg‘oniston munosabatlarining hozirgi holati va kelgusida rivojlanish istiqbollarini muhokama qilish rejalashtirilgan. Mintaqalararo savdo aylanmasini oshirish, Markaziy va Janubiy Osiyoni bog‘laydigan qo‘shma transport-kommunikatsiya loyihalarini amalga oshirishning yangi imkoniyatlari bo‘yicha fikr almashiladi. Avvalroq, O‘zbekiston tashqi ishlar vaziri Abdulaziz Komilov Qozog‘iston prezidenti Qosim-Jomart To‘qayev tomonidan qabul qilingandi.